Diari Oficial de la Generalitat Valenciana


Sumari del DOGV 6631, del 17-10-2011 (2011/10617)

Aprovació definitiva de la modificació del projecte d'urbanització del Programa d'Actuació Integrada per a la Urbanització del Carrer València i la memòria i compte detallat per a la imposició de quotes d'urbanització provisionals, així com l'aprovació definitiva de l'ordenança per al cànon d'urbanització (exp. PAI D/1077).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10479


Data del document
:   28-09-2011

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Aprovació definitiva de la modificació del projecte d'urbanització del Programa d'Actuació Integrada per a la Urbanització del Carrer València i la memòria i compte detallat per a la imposició de quotes d'urbanització provisionals, així com l'aprovació definitiva de l'ordenança per al cànon d'urbanització (exp. PAI D/1077). [2011/10457]  
Per l'Acord del Ple de data 28 de juliol de 2011, es va aprovar definitivament la modificació del projecte d'urbanització del Programa d'Actuació Integrada per a la Urbanització del Carrer València, en el tram comprès entre el passeig Marítim i el carrer del Doctor Fleming, així com la memòria i compte detallat per a la imposició de quotes d'urbanització provisionals, que recull la retaxació de les càrregues d'urbanització corresponents, cosa que es publica a l'efecte de l'article 104 de la Llei 16/2005, de 30 de desembre, de la Generalitat, Urbanística Valenciana.   
Així mateix, en aquest acord plenari es va aprovar definitivament l'ordenança municipal per a l'ordenació i imposició d'un cànon d'urbanització de l'esmentat programa d'actuació integrada.   
«En conseqüència, la corporació, de conformitat amb la proposta del tinent d'alcalde delegat de l'Àrea d'Urbanisme, el dictamen de la Comissió Informativa d'Urbanisme i Medi Ambient, i per unanimitat dels assistents, acorda:  
  
Primer  
Estimar les 30 al·legacions amb idèntic contingut, en les quals es demana que l'Ajuntament execute l'aval presentat en el seu moment per la mercantil SOLASA, promotora de l'edificació que se situa en una de les parcel·les d'aquest vial i, per tant, es modifique el compte detallat de quotes d'urbanització provisionals, en el qual ha de figurar aquesta promotora com a subjecta al pagament, fins a la quantia a què ascendisca la garantia prestada, i s'hi establisca, com a subjectes passius de la resta de l'import de quotes d'urbanització, els propietaris actuals de l'esmentada edificació, de conformitat amb l'informe emés en data 28 d'abril de 2011, pel tècnic d'administració general d'Urbanisme, Jesús Hernández Lahera.   
  
Segon  
Desestimar l'al·legació que formula Michel Diab Tawil (r. e. 1381), pels motius exposats en l'informe de data 28 d'abril de 2011, del tècnic d'administració general d'Urbanisme, Jesús Hernández Lahera.   
  
  
Tercer  
Estimar parcialment les al·legacions que formula Teresa Francisca i M.ª Isabel Catalán Segarra (r. e. 2117), pel que fa a la pretensió de materialitzar documentalment la reserva de l'aprofitament a la qual tenen dret els hereus de la senyora Segarra Segarra, qui en el seu moment va realitzar la cessió gratuïta de sòl en l'àmbit de gestió que el Pla General d'Ordenació Urbana ha previst com UA13, document que ha de materialitzar-se en una acta administrativa o escriptura pública, i ha de ser aprovat per la corporació municipal. La resta d'al·legacions han de ser desestimades, pels motius exposats en l'informe de data 8 d'abril de 2011, de l'arquitecte municipal, Luis Pérez Lores.   
  
Quart  
Aprovar la modificació del projecte d'urbanització del Programa d'Actuació Integrada per a la Urbanització del Carrer de València, en el tram comprès entre el passeig Marítim i el carrer del Doctor Fleming, redactat pels serveis tècnics municipals al maig de 2010, que actualitza el pressupost d'execució de les obres, així com la memòria i el compte detallat per a la imposició de quotes d'urbanització provisionals, que recull la retaxació de les càrregues d'urbanització corresponents, també redactada pels serveis tècnics municipals pel maig de 2010, amb la incorporació de les modificacions derivades de l'informe de la Viceintervenció municipal, de data 19 de novembre de 2010, així com de l'estimació d'al·legacions, de conformitat amb els informes de dates 8 i 28 d'abril de 2011, de l'arquitecte municipal, Luis Pérez Lores, i del tècnic d'administració general d'Urbanisme, Jesús Hernández Lahera, respectivament.   
  
Cinqué  
Aprovar expressament, amb caràcter definitiu, la redacció final del text de l'Ordenança municipal per a l'ordenació i imposició d'un cànon d'urbanització per la repercussió del cost de les obres d'urbanització del programa d'actuació integrada per a l'obertura del carrer de València, en el tram comprès entre el passeig Marítim i el carrer del Doctor Fleming, redactat pels Serveis Tècnics Municipals pel maig de 2010, amb la incorporació de les modificacions derivades de l'informe de la Viceintervenció municipal, de data 19 de novembre de 2010, així com de l'estimació d'al·legacions, de conformitat amb els informes de dates 8 i 28 d'abril de 2011, de l'arquitecte municipal, Luis Pérez Lores, i del tècnic d'administració general d'Urbanisme, Jesús Hernández Lahera, respectivament.   
  
Sisé  
Publicar el present acord en el Diari Oficial de la Comunitat Valenciana, així com en el Butlletí Oficial de la Província de Castelló i al tauler d'anuncis municipal i incorporar en aquests últims el text íntegre de l'ordenança municipal reguladora del cànon d'urbanització aprovada, a l'efecte de la seua entrada en vigor segons el que preveu l'article 70.2 de la Llei 7/1985, de 2 d'abril, Reguladora de les Bases del Règim Local.   
  
Seté  
Notificar el present acord a les persones titulars de drets afectades per l'actuació, indicant-los que és un acte que posa fi a la via administrativa, i contra aquest poden interposar:   
1.a) en relació amb l'aprovació de la modificació del projecte d'urbanització del programa i la memòria i compte detallat per a la imposició de quotes d'urbanització provisionals, que recull la retaxació de les càrregues d'urbanització corresponents: alternativament, bé un recurs de reposició potestatiu, en el termini d'un mes, davant el Ple de la corporació, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, un recurs contenciós administratiu, davant el Jutjat Contenciós Administratiu de Castelló, en el termini de dos mesos, de conformitat amb els articles 8.1 i 46 de la Llei 29/1998, de 13 de juliol, de la Jurisdicció Contenciosa Administrativa. Si s'optés per interposar el recurs de reposició potestatiu no podria interposar-se un recurs contenciós administratiu fins que aquell siga resolt expressament o s'haja produït la seua desestimació per silenci.   
2.b) en relació amb l'aprovació de l'ordenança reguladora del cànon d'urbanització: recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb els articles 10.1.b i 46 de la Llei 29/1998, de 13 de juliol, de la Jurisdicció Contenciosa Administrativa.   
Els terminis esmentats comencen a comptar des de l'endemà de la publicació d'aquest acord en el Butlletí Oficial de la Província de Castelló, o bé des de l'endemà de la seua notificació, si aquesta última és posterior.  
Tot això sense perjudici que puguen interposar qualsevol altre recurs que estimen més convenient al seu dret.  
  
Benicarló, 28 de setembre de 2011.- El tinent d'alcalde d'Urbanisme: Pedro López González.